### 17.    Gensidig orientering

**Åbent**

Sagsnr.: 326-2013-59473       J.nr.: 00.01.00            Dokumentnr.:
326-2016-3044

**Ansøgning om midler til Vandplan 1**

Udvalget besluttede at søge Naturstyrelsen om at nogle
projekter i Vandplan 1 tages ud. Baggrunden var en vurdering af de konkrete
projekters værdi for vandmiljøet i forhold til anlægsøkonomi og de berørte
lodsejeres interesser. Hvis projekterne ikke udtages, er kommunen forpligtet
til at gennemføre dem. Ansøgningsfristen for midler til at gennemføre
projekterne udløber medio april. Det tekniske område ansøger om midler, i
størrelsesordenen 3-4 mio. kr., da Naturstyrelsen ikke har truffet afgørelse
om, hvorvidt projekterne udtages.

**Byggesag og kystsikring [adresse]**

Der orienteres om tilsyn og møde med ejendommens ejer. Sagen
om kystsikring hører under Kystdirektoratet, som har stillet krav om, at der
etableres en passage i kystsikringen. Dette er gennemført ved at lægge en række
af stenene i kystsikringen, så de er til at gå på og ejer har efterfølgende, på
opfordring fra Kystdirektoratet, markeret passagen med påmalede fodspor.
Passage langs kysten vil altid være påvirket af terrænets form og tilstand.

**Butikkers åbningstider i pinsen**

I forbindelse med afholdelse af Lions Cup i pinsen, har
kommunen modtaget en forespørgsel om, hvorvidt kommunen kan anbefale
Erhvervsstyrelsen at dispensere fra lukkeloven. Plan- og miljømæssigt er der
ikke noget til hinder for, at butikkerne holder åbent i pinsen svarende til
normale åbningstider på søndage.

**Råstoftransportvej nord om Bregninge fra [adresse]
til [adresse].**

Der arbejdes i øjeblikket på at klarlægge, om vejen skal
være privat og udelukkende til interne transporter for lastbiler, der kører med
råstoffer fra grusgravene ved [adresse] og Bregningegården, eller om der
skal laves en offentlig vej, der udover at fjerne den tunge råstoftrafik fra
Kaldred til [adresse], også vil kunne benyttes af trafikanter til
Genbrugspladsen i [adresse] og [adresse].

**Temamøde TMU**

Udvalget har i de to tidligere år afsat en dag til besigtigelser
af ejendomme, der var søgt landsbypuljemidler til. En sådan tur er ikke
relevant i 2016, da der ikke er afsat nye statslige midler til landsbypuljer.

**Parkering i [adresse]**

På Teknik- og Miljøudvalgets møde den 5. november 2016 blev
det besluttet at åbne Kordilgades østlige ende (Øen) for trafik og parkering.
Det blev endvidere aftalt at evaluere løsningen efter en forsøgsperiode på et
år.

I forbindelse med etableringen af åbningen af [adresse] har
administrationen modtaget en del henvendelser om ulovlig parkering. Parkering
på stedet reguleres efter færdselsloven, og det er politiet, der skal håndtere
den ulovlige parkering. I den kommende tid vil der dog blive lavet forsøg med
en ny indretning af strækningen - for eksempel med flere bænke - for at
tydeliggøre parkeringsmulighederne.

**Henvendelse om skiltning med videre i sommerhusområder**

Grundejerforeningen Philipsdal Plantage ved formand Elna Overgaard
Ebbe Holst har til Teknik- og Miljøudvalget fremsendt et forslag om højnelse
af kommunens sommerhusområder ved en ensartet og informativ skiltning. Det
drejer sig om, at områderne i dag fremtræder med gamle skilte, små bogstaver,
ulæselig tekst og mange forskelligartede skiltetyper, skæve standere med mere.
Grundejerforeningen foreslår, at der laves en politik for, hvordan
sommerhusområderne skal fremtræde, og at Kalundborg Kommune gradvist bidrager
til prioritering og iværksættelse af forskønnelsen. Skiltning på private
fællesveje i sommerhusområder anses for at være grundejerenes ansvar, og der er
ikke p.t. fra kommunens side initiativer på området.